אחד מסמליה הקודמים של הקבוצה
סמל הקבוצה עד שנת 2023
**מועדון הכדורגל ברנלי** (באנגלית: **Burnley Football Club**) הוא מועדון כדורגל אנגלי המשחק בפרמייר ליג המייצג את העיירה ברנלי שבמחוז לנקשייר. כינויה של קבוצת הכדורגל, הוא "הסגלגלים" (The Clarets) נוכח צבעם הסגול-תכול של מדי השחקנים. הקבוצה משחקת במגרש טרף מור משנת 1883. המגרש, הוא אחד מן המגרשים הפעילים הוותיקים ביותר באנגליה. ברנלי הייתה אחת ממקימות הפוטבול ליג בשנת 1888.

היסטוריה
--------

המועדון הוקם כקבוצת רוגבי, ובשנת 1882 הוקמה גם קבוצת הכדורגל. בשנת 1888, הייתה הקבוצה אחת מ-12 הקבוצות המייסדות של הפוטבול ליג, ושחקן הקבוצה, ויליאם טייט, היה לשחקן הראשון שמבקיע שלושער בליגה בניצחון 3–4 של ברנלי על בולטון ב-15 בספטמבר 1888. בעונת 1913/1914 זכתה בפעם היחידה בגביע האנגלי לאחר שגברה בגמר על ליברפול 0–1. בעונת 1920/1921 זכתה בפעם הראשונה באליפות אנגליה לאחר שלא הפסידה ב-30 משחקים. בעונת 1946/1947 הגיעה לגמר הגביע האנגלי והפסידה לקבוצת צ'רלטון את'לטיק. בעונת 1959/1960 זכתה באליפות אנגליה בפעם השנייה.

בעקבות זכייתה באליפות, העפילה בפעם הראשונה למפעלים האירופאיים בעונת 1960/1961 במסגרת גביע אירופה לאלופות. בסיבוב הראשון ניצחה את קבוצת סטאד ריימס הצרפתית. ברבע הגמר הפסידה לקבוצת המבורג הגרמנית והודחה מהטורניר. בעונת 1961/1962 הגיעה שוב לגמר הגביע האנגלי והפסידה לקבוצת טוטנהאם הוטספר. בעונת 1966/1967 השתתפה בגביע ערי הירידים. בסיבוב הראשון ניצחה את קבוצת שטוטגרט. בסיבוב השני ניצחה את קבוצת לוזאן משווייץ. בשמינית הגמר ניצחה את קבוצת נאפולי. ברבע הגמר הפסידה לקבוצת איינטרכט פרנקפורט והודחה מהטורניר.

בשנות ה-70 ירדה הקבוצה מהליגה הראשונה ובשבע העונות שבין 1985 ו-1992 הידרדרה הקבוצה עד הליגה האנגלית הרביעית. בשנות ה-90 הגיעה ברנלי עד לליגה השנייה, אך חזרה לליגה השלישית תוך זמן קצר.

מינויו של המאמן סטן טרננט בשלהי עונת 1997/1998 שינה את פני המועדון לטובה. בעונת 1999/2000 שבה הקבוצה לליגת המשנה לאחר שסיימה שנייה בליגה השלישית; מאז ביססה הקבוצה את מעמדה בליגת המשנה, שם היא שיחקה עד סוף עונת 2008/2009. בסוף עונת 2003/2004 הסתיימה כהונתו של טרננט ותחתיו הוחתם המאמן סטיב קוטריל. השנה הראשונה של קוטריל כמאמן, בעונת 2004/2005, הייתה מוצלחת למדי: הקבוצה הצליחה להדיח בסיבובים המוקדמים של גביע ה-FA קבוצות בכירות כגון אסטון וילה וליברפול.

בעונת 2008/2009 העפילה ברנלי לפרמייר ליג. זאת הייתה הפעם הראשונה שברנלי עולה לפרמייר ליג במתכונתה הנוכחית, והפעם הראשונה שהקבוצה עולה לליגה הבכירה באנגליה מאז 1976. בעונה זו הגיעה לחצי גמר גביע הליגה והפסידה לקבוצת טוטנהאם הוטספר.

ברנלי לא הצליחה להחזיק מעמד בפרמייר ליג ושנה בלבד לאחר שעלתה אליה היא שבה בחזרה לליגת המשנה לאחר שסיימה במקום השלישי מהסוף.

בסיום עונת 2013/2014 חזרה ברנלי לפרמייר ליג לאחר ארבע שנים של היעדרות, וירדה לאחר עונה בודדה בליגה. בסוף עונת 2015\2016 זכתה הקבוצה באליפות הצ'מפיונשיפ ושבה לליגה הראשונה.

בסוף עונת 2017/2018 סיימה במקום השביעי והבטיחה השתתפות במפעלים האירופיים לראשונה מזה 51 שנים.

בעונת 2020/2021 ניצלה מירידת ליגה שלושה מחזורים לסיום העונה לאחר ניצחון על פולהאם 0–2 וסיום העונה במקום ה-17. באפריל 2022 פוטר שון דייץ' מתפקידו, שהיה מאמן הקבוצה במשך עשור. בסיום אותה העונה, עונת 2021/2022, ירדה הקבוצה לליגת המשנה לאחר שלא הצליחה לנצח במחזור הסיום את ניוקאסל יונייטד. בעונה שלאחר מכן ברנלי מינתה למאמן את וינסנט קומפני, שהפך למאמן הראשון של ברנלי מחוץ לאיי הבריטי, במהלך העונה ניצחה ברנלי ב-10 משחקים רצופים, והבטיחה את עלייתה לפרמייר ליג כשנותרו 7 מחזורים לפני סיום העונה בניצחון 2-1 על מידלסבורו (שיא צ'מפיונשיפ), ברנלי העפילה בחזרה אל הפרמייר ליג מהמקום הראשון בצ'מפיונשיפ, בנוסף הגיעה ברנלי לרבע הגמר גביע ה-FA.

סגל הקבוצה
----------

נכון ל-1 בפברואר 2023

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | אנגליהאנגליה | שוער | ג'יימס טראפורד  |
| 2 | אירלנדאירלנד | בלם | דרה או'שיא  |
| 3 | אנגליהאנגליה | בלם | צ'ארלי טיילור  |
| 4 | אנגליהאנגליה | קשר | ג'ק קורק (קפטן) |
| 5 | גרמניהגרמניה | בלם | יורדן באייר  |
| 7 | איסלנדאיסלנד | קשר | יוהאן גודמונדסון  |
| 8 | אנגליהאנגליה | קשר | ג'וש בראונהיל  |
| 9 | אנגליהאנגליה | חלוץ | ג'יי רודריגז  |
| 10 | בלגיהבלגיה | חלוץ | מנואל בנסון  |
| 15 | אנגליהאנגליה | קשר | ניית'ן רדמונד  |
| 16 | נורווגיהנורווגיה | קשר | סאנדר ברגה  |
| 17 | דרום אפריקהדרום אפריקה | חלוץ | לייל פוסטר  |
| 18 | שוודיהשוודיה | בלם | היאלמר אקדאל  |
| 20 | צרפתצרפת | מגן | לורנץ אסינון  (בהשאלה מרן) |
| 21 | אנגליהאנגליה | קשר | ארון ראמזי  |

 |  | 

| מס' |  | עמדה | שם |
| --- | --- | --- | --- |
| 22 | ברזילברזיל | בלם | ויטיניו  |
| 23 | חוף השנהבחוף השנהב | בלם | דטרו פופאנה  (בהשאלה מצ'לסי) |
| 24 | אירלנדאירלנד | קשר | ג'וש קאלן  |
| 25 | שווייץשווייץ | חלוץ | זכי אמדוני  |
| 28 | בלגיהבלגיה | בלם | אמין א-דח'יל  |
| 29 | צ'ילהצ'ילה | שוער | לורנס ויגורו  |
| 30 | איטליהאיטליה | חלוץ | לוקה קולאושו  |
| 31 | בלגיהבלגיה | חלוץ | מייק טרזור  (בהשאלה מגנק) |
| 33 | צרפתצרפת | בלם | מקסים אסטיבה  (בהשאלה ממונפלייה) |
| 34 | דנמרקדנמרק | חלוץ | יאקוב ברון-לארסן  (בהשאלה מהופנהיים) |
| 42 | צרפתצרפת | קשר | האן-נואה מסנגו  |
| 44 | בלגיהבלגיה | בלם | הנס דלקרואה  |
| 47 | צרפתצרפת | קשר | וילסון אודוברט  |
| 48 | בלגיהבלגיה | חלוץ | אנוק אגיאיי  |
| 49 | קוסובוקוסובו | שוער | ארייאנט מוריץ'  |

 |

תארים והישגים
-------------

* **אליפות אנגליה**:
	+ זכייה (2): 1920/1921, 1959/1960
	+ סגנות (2) 1919/1920, 1961/1962
* **גביע ה-FA**:
	+ זכייה (1): 1913/1914
	+ סגנות (2): 1946/1947, 1961/1962
* **גביע הליגה**:
	+ חצי גמר (1): 2008/2009
* **גביע אירופה לאלופות**:
	+ רבע גמר (1): 1960/1961
* **גביע ערי הירידים**:
	+ רבע גמר (1): 1966/1967

קישורים חיצוניים
----------------

ויקישיתוף מדיה וקבצים בנושא **ברנלי** בוויקישיתוף
* אתר האינטרנט הרשמי של ברנלי
* ברנלי, ברשת החברתית פייסבוק

* ברנלי, ברשת החברתית אקס (טוויטר)

* ברנלי, ברשת החברתית אינסטגרם

* ברנלי, ברשת החברתית טיקטוק

* ברנלי, ברשת החברתית LinkedIn

* ברנלי, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  ליברפול ניצחה 1:3, אבל נותרה שנייה. טוטנהאם באלופות, באתר וואלה!‏, 22 במאי 2022
2. ↑  InCrowd, Burnley Football Club, Burnley Football Club (באנגלית)

| אנגליהאנגליה הפרמייר ליג, עונת 2023/2024 |
| --- |
| 

|  |
| --- |
| אברטון • אסטון וילה • ארסנל • בורנמות' • ברייטון • ברנטפורד • ברנלי • וולברהמפטון וונדררס • וסטהאם יונייטד • טוטנהאם הוטספר  לוטון טאון • ליברפול • מנצ'סטר יונייטד • מנצ'סטר סיטי • נוטינגהאם פורסט • ניוקאסל יונייטד • פולהאם • צ'לסי • קריסטל פאלאס • שפילד יונייטד |

 |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 0642 5147
* LCCN: nb2007013792
* VIAF: 159702472
* WorldCat: lccn-nb2007013792

 |